Sosog sa Sec. 15, Parte I kan Konstitusyon kan Demokratikong Republika ka Subangan na Timor, an nasyunal na bandera kaini palabà asin kompwesto nin duwang triangulong isosceles na igwang parehong base. An sarong triangulo itom asin an sukol kaini parehas sa saro-katulo kan labà na pigsapnayan kan amarilyong triangulo na an sukol kabangâ kan labà kan bandera. Sa tahaw kan itom na triangulo igwang sarong puting bituon na igwang limang puró, nangangahulugan na tingraw. An sarong puró kan puting bituon nakatukdo sa walang kanto kan bandera. An natatadang parte kan bandera kolor pula.